Subject: ელ.მთავრობის საკითხები_29.10.19
From: Natia Khmaladze <[email-masked]>
To: Giorgi Tsotskolauri <[email-masked]>, "[email-masked]" <[email-masked]>
Date: Tue, 29 Oct 2019 06:56:38 +0000

მოგესალმებით ბატონო გიორგი,

შესათანხმებლად გიგზავნით ელ. მთავრობის პროგრამის საკითხებს:

რეგიონული 42859 - საჩხერის მუნიციპალიტეტში განხორციელდება სოფელ კორბოულში ძლევის წმინდა გიორგის ეკლესიიდან გორაძირის მიმართულებით საავტომობილო გზაზე ასფალტ-ბეტონის საფარის მოწყობისა და ქ. საჩხერეში 25 ჩიხში საავტომობილო გზების რეაბილიტაციის სამუშაოები.

რეგიონული 42858 - მტკიცდება „წყლის ხარისხის გაუმჯობესების სახელმწიფო პროგრამა“, დაფინანსება განხორციელდება საქართველოს რეგიონებში განსახორციელებელი პროექტების ფონდიდან, არა უმეტეს 20 000 000 ლარის ფარგლებში.

განათლება 42852 - სსიპ აკაკი წერეთლის სახელმწიფო უნივერსიტეტი, სააგენტოების/ორგანიზაციების მომსახურების (სტუდენტების მოზიდვასთან დაკავშირებული მომსახურება) სახელმწიფო შესყიდვას, 2019 წლის განმავლობაში განახორციელებს გამარტივებული შესყიდვის საშუალებით.

განათლება 42688 - მტკიცდება ა(ა)იპ - ქართული ფეხბურთის განვითარების ფონდის გამგეობის განახლებული  შემადგენლობა.

მთავრობა 42613 - პროექტის მიხედვით, სახელმწიფო უსაფრთხოების სამსახურის სისტემაში შეიქმნება სასწავლო ცენტრი და განისაზღვრება მისი სტატუსი და ძირითადი ამოცანები.                                                                 სახელმწიფო უსაფრთხოების სამსახურის სასწავლო  ცენტრში განისაზღვრება თანამდებობათა ჩამონათვალი შესაბამისი თანამდებობრივი სარგოებით.                                                                                                             სახელმწიფო უსაფრთხოების სამსახურის სასწავლო ცენტრის მოსამსახურეებს შეეძლებათ ატარონ სამსახურებრივ-საშტატო იარაღი.

კანონპროექტი:

1.    განათლება 42773 - „ზოგადი განათლების შესახებ“ ცვ. პროექტი

ცვლილება ხორციელდება ზოგადი განათლების საფეხურების განმსაზღვრელ ნორმაში და საბაზო საფეხურზე განისაზღვრება 4 წელი (ნაცვლად 3 წლისა), ხოლო საშუალო საფეხურზე - 2 წელი (ნაცვლად 3 წლისა).

ცვლილება ეხება სახელმწიფოს მიერ ზოგადი განათლების დაფინანსების წესს, წარმოდგენილი ცვლილების მიხედვით, თუ მოსწავლე 2 წლის (ნაცვლად 3 წლისა) განმავლობაში ვერ დაძლევს ზოგადი განათლების საშუალო საფეხურს, მისი მიმართვის საფუძველზე სამეურვეო საბჭო უფლებამოსილია მიმართოს ადგილობრივი თვითმმართველობის ორგანოს დაფინანსების გახანგრძლივების თხოვნით.

2.      ეკონომიკა 42648 - წარმოდგენილი პროექტით შავ წერტილად განისაზღვრება საავტომობილო გზის არაუმეტეს 300  მეტრიანი მონაკვეთი, რომლის ფარგლებში 3 წლის განმავლობაში დაფიქსირებულია ადამიანის გარდაცვალებით დასრულებული არანაკლებ 4 საგზაო-სატრანსპორტო შემთხვევა ან/და ადამიანის ჯანმრთელობის მძიმე დაზიანებით ან/და გარდაცვალებით დასრულებული არანაკლებ 10  საგზაო-სატრანსპორტო შემთხვევა.

ამასთან განისაზღვრება შინაგან საქმეთა სამინისტროს პასუხისმგებლობა შავი წერტილების იდენტიფიცირების მიმართულებით და აღმოჩენილი შავი წერტილის შესახებ ინფორმაციის მიწოდების ვალდებულება სახელმწიფო (საავტომობილო გზების დეპარტამენტი) ან/და ადგილობრივი თვითმმართველობის ორგანოებისთვის, მათი გამგებლობის სფეროსთვის მიკუთვნებული საავტომობილო გზის მიხედვით.

პატივისცემით,

ნათია

Sincerely,

Natia Khmaladze

Ministry of Internally Displaced Persons, Labour, Health and Social Affairs of Georgia
Head of the Legal department
144, Tsereteli Ave., Tbilisi, Georgia, 0119
Tel: 577 288800
E_mail:[email-masked]